43 
eller bedre holder to af Deltagerne Sejlet stramt op oven 
over Krattet, hvis dette ikke har nogen større Højde; en 
tredje beserger Afrystningen af Treet og Belysningen af 
Sejlet, medens den fjerde varetager Sorteringen. Saaledes 
gaar det ogsaa nemmest, selv hvor Underbunden er god; 
her kan man naturligvis nøjes med at være tre eller to. 
Derimod kommer man ingen Vegne, naar man er alene; 
man skal selv besørge Udbredning og Afrystning, holde 
Lygte og bruge Giftglas paa samme Tid, for ikke at tale 
om, at Ensomhedsfølelsen kan paatreenge. sig en stærkere 
under disse Forhold. Er man ihærdig og ikke kan faa 
Selskab (hvortil kan bemærkes, at Deltagerne ikke behøver 
at være entomologisk interesserede, men kun disciplinerede), 
kan det jo nok lade sig gøre, naar man medfører en Stang 
med Spids forneden til at befæste i Jorden og indrettet til 
at fastgøre Lygten paa. ' 
Men er man flere, gaar Arbejdet lettere fra Haanden. 
Og foretager man sine Ekskursioner paa en passende Tid 
og er forsynet med det nødvendige Tilbehør, skal Udbyttet 
nok vise sig at overstige Forventningerne, ligesom For- 
holdene paa denne Tid af Aaret sikkert vil udøve deres 
særegne Tiltrækning. 
